**VÝZVA**

**na predkladanie ponúk**

podľa § 9 ods. 9 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov na dodávku a montáž zákazky:

,, **ROZŠÍRENIE MIESTNEHO ROZHLASU V ULICIACH BALAJKA A LÚČKY** “

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Identifikácia verejného obstarávateľa:**

 Názov: Obec Močenok

 Zastúpená: PaedDr. Roman Urbánik, starosta obce

 Sídlo: Sv. Gorazda 629/82, 951 31 Močenok

 IČO: 00308439

 DIČ: 2021252794

 Telefón: 037/6552370, 037/6552825

 Kontaktná osoba: Eleonóra Flammichová, osoba odborne spôsobilá pre VO

 Miroslav Lóži, technické veci

 e-mail: sluzby@mocenok.sk

**2. Miesto dodania predmetu zákazky:** Obec Močenok, ulica Balajka a ulica Lúčky

**3. Typ zmluvy:** Zmluva podľa ust. Obchodného zákonníka - návrh zmluvy nie je povinnou prílohou cenovej ponuky

**4. Stručný popis zákazky:** Dodávka a montáž bezdrôtového rozhlasového a výstražného systému s napojením na súčasný drôtový rozhlas.

Nový bezdrôtový systém rieši ozvučenie ulíc Balajka a Lúčky v obci Močenok. Systém bude obsahovať kompletné vysielacie pracovisko s digitálnym záznamníkom správ, 10 kompletných bezdrôtových príjmačov. Jeden príjmač bude obsahovať minimálne 2 reproduktory. V budove obecného úradu bude inštalované vysielacie pracovisko a na streche úradu bude vysielacia anténa.  Bezdrôtové príjmače budú nainštalované na stĺpoch verejného osvetlenia. Z tohto osvetlenia sú aj napájané. Celé zariadenie je zálohované batériou 7,2Ah 12V, ktorú využíva na prevádzku v denných hodinách. Pre správnu činnosť rozhlasu je nutné zabezpečiť dostatočné nabíjanie batérie v záložnom zdroji. Potrebný čas je cca 5 hodín v priebehu noci počas každého dňa. Spotreba jedného príjmača je približne 25W za deň.

Rekonštrukcia v takomto rozsahu rieši len čiastočné ozvučenie. Do budúcna sa ráta s rozširovaní rozhlasu do celej obce. Nový rozhlasový systém bude prepojený so starým drôtovým rozhlasom a oba budú fungovať súbežne, s tým že ovládanie oboch rozhlasov bude realizované s novej bezdrôtovej ústredne.

Príjmače musia spĺňať tieto technické požiadavky:

* hexadecimálne kódovanie príjmačov,
* dodržanie CTCSS – kódovanie príjmačov,
* pri výpadku CTCSS – odpojenie príjmačov.
* selektívna voľba príjmu.
* zálohovanie príjmačov 72 hodín,
* odpojenie batérie v príjmači pri poklese napätia,
* externý indikátor stavu batérie (indikácia nabíjania a stavu batérie),

Celý bezdrôtový systém musí spĺňať požiadavky na pripojenie do automatizovanej siete výstražného a varovného systému Slovenskej Republiky. Zariadenia k tomu potrebné nebudú obstarané v rámci tejto ponuky, ale je možné ich kedykoľvek doobjednať.

Projektová dokumentácia nie je k dispozícii. Dodávka a montáž celého systému vyžaduje osobnú obhliadku miesta dodania prác ako aj konzultáciu s odborným pracovníkom – správcom systému. Verejný obstarávateľ odporúča venovať zvýšenú pozornosť najmä obhliadke a zameraniu miesta dodania tovaru a výkonu montážnych prác.

**Súčasťou cenovej ponuky musí byť kompletná dodávka a montáž vrátane funkčnej skúšky a zaškolenia obsluhy.**

Slovník spoločného obstarávania: CPV: 32344250-3 rozhlasové zariadenia

**5. Predpokladaná hodnota zákazky: do 8.330,- EUR bez DPH**

**6. Podmienky účasti:** Predkladania ponúk sa môžu zúčastniť všetci uchádzači, ktorí sú oprávnení uskutočňovať a dodávať uvedený tovar (dodávka a montáž tovarov) a majú skúsenosti s ich dodávkou. Vyžaduje sa predloženie dokladov na oprávnenie dodávať tovar a poskytovať služby alebo vykonávať práce.

V ponuke sa uchádzač zaviaže dodať zákazku najneskôr 60 dní od podpisu zmluvy.

Cenovú ponuku, teda cenu za kompletnú dodávku uchádzač predloží v členení:

* Cena bez DPH:
* DPH:
* Cena celkom:

**7. Kritérium na vyhodnotenie ponúk:**

* najnižšia cena na celý predmet zákazky v EUR s DPH

**8. Lehota na dodanie predmetu zákazky:**  60 dní od podpisu zmluvy

**9. Lehota na predkladanie ponúk:**  18. december 2015 do 10,00 hod elektronicky na adresu: sluzby@mocenok.sk

**10. Uplynutie lehoty viazanosti ponúk:** 28.február 2016

**11. Vyhodnotenie ponúk:** Vyhodnotenie ponúk sa uskutoční bez prítomnosti uchádzačov. Každý uchádzač bude informovaný elektronicky o výsledku prieskumu trhu do piatich dní od vyhodnotenia ponúk.

**12. Podmienky financovania:** Predmet zákazky bude financovaný z vlastných zdrojov verejného obstarávateľa. Verejný obstarávateľ neposkytne preddavkové a zálohové platby.

Splatnosť faktúry je 14 dní odo dňa jej doručenia verejnému obstarávateľovi.

**13. Ďalšie informácie:** Všetky náklady a výdavky spojené s prípravou a predkladaním ponuky znáša uchádzač bez finančného nároku voči verejnému obstarávateľovi, a to bez ohľadu na výsledok verejného obstarávania.

Ponuky budú doručené elektronicky na adresu: sluzby@mocenok.sk, musia byť doručené v lehote podľa bodu č. 9, predmet správy označený – ,,Rozšírenie miestneho rozhlasu v uliciach Balajka a Lúčky“

**Ponuka uchádzača musí obsahovať:**

* Návrh na plnenie kritérií na vyhodnotenie ponúk – návrh ceny - Cena bez DPH v EUR

 - DPH

 - Cena celkom v EUR

* Dĺžka realizácie
* Osobné postavenie: § 26 ods. 1 písm. f) zákona o verejnom obstarávaní – doklad o oprávnení poskytovať tovar, služby a práce na predmet obstarávania – stačí fotokópia dokladu.

Verejný obstarávateľ si vyhradzuje právo neprijať ani jednu z predložených ponúk, ak ponuková cena nebude vyhovovať finančným podmienkam verejného obstarávateľa.

Verejný obstarávateľ si vyhradzuje právo rokovať o návrhu zmluvy s úspešným uchádzačom.

V Močenku, dňa 07.12.2015

 PaedDr. Roman Urbánik

 starosta obce